Thabo Mbeki

Thabo Mvuyelwa Mbeki (1942ko ekainaren 18an jaioa) Hegoafrikako Errepublikako lehendakari ohia da.

Hegoafrikako Transkei lurraldean jaioa, xhosa etnikoa da. Epitanette eta Govan Mbeki (1910-2001) izan zituen guraso, biak ere irakasleak. Gurasoak Afrikako Kongresu Nazionaleko (ANC) aktibistak izan ziren, aita Hegoafrikako Alderdi Komunistako jarraitzaile sutsua zelarik.

Mbekik Ekonomian Masterra dauka Sussexko Unibertsitatetik. Apartheid garaian kartzelatua izan ondoren Erresuma Batuan erbestean igaro zituen urte asko, Nelson Mandela kaleratu ondoren itzuli zelarik.

Mbekik NEPAD programa ekonomikoa eta Afrikako Batasunaren sorrera bultzatu zituen eta Ruanda, Burundi eta Kongoko Errepublika Demokratikoaren arteko negoziaketetan indar asko izan zuen.

2008ko irailean, Zimbabweko presidente den Robert Mugabek oposizioko alderdiekin batasun nazionalerako akordio batzuk lortzea ahalbidetu zuen.

Kanpo estekak 

Hegoafrikako ekonomialariak
Hegoafrikako politikariak
Afrikako Batasuneko presidenteak
Londresko Unibertsitateko ikasleak
San Joanen Ordenaren zaldunak